PATVIRTINTA

Gimnazijos direktoriaus

2021 m. balandžio 20 d.

įsakymu Nr. V- 135

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS DARBUOTOJŲ VEIKSMŲ, MOKINIUI SUSIRGUS AR PATYRUS TRAUMĄ GIMNAZIJOJE IR TEISĖTŲ MOKINIO ATSTOVŲ INFORMAVIMO APIE GIMNAZIJOJE PATIRTĄ TRAUMĄ AR ŪMŲ SVEIKATOS SUTRIKIMĄ, TVARKA**

**I SKYRIUS**

**BENDROSIOS NUOSTATOS**

1. Mokyklos darbuotojų veiksmų, mokiniui susirgus ar patyrus traumą gimnazijoje ir teisėtų

mokinio atstovų informavimo apie gimnazijoje patirtą traumą ar ūmų sveikatos sutrikimą, tvarka

(toliau – Tvarka) parengta vadovaujantis:

1.1. Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V-1035/ISAK-2680 „Dėl Sveikatos priežiūros mokykloje tvarkos aprašo patvirtinimo“ (Lietuvos Respublikos sveikatos apsaugos ministro ir

Lietuvos Respublikos švietimo ir mokslo ministro 2016 m. liepos 21 d. įsakymo Nr. V-966/V-672

redakcija).

1.2. Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 ,,Dėl Lietuvos higienos normos HN 21:2011 „Mokykla, vykdanti bendrojo ugdymo programas. bendrieji sveikatos saugos reikalavimai“ patvirtinimo“.

1.3. Lietuvos Respublikos sveikatos apsaugos ministro 2010 m. balandžio 22 d. įsakymu Nr.

V-313 ,,Dėl Lietuvos higienos normos HN 75:2016 „Ikimokyklinio ir priešmokyklinio ugdymo

programų vykdymo bendrieji sveikatos saugos reikalavimai“ patvirtinimo“.

1.4. Lietuvos Respublikos švietimo ir mokslo ministro 2000 m. vasario 11 d. įsakymu Nr. 113 ,,Dėl moksleivių nelaimingų atsitikimų tyrimo, registravimo ir apskaitos nuostatų“.

1.5. Lietuvos Respublikos Vyriausybės 2003 m. gegužės 14 d. nutarimu Nr. 590 ,,Dėl profesijų, darbų ir veiklos sričių darbuotojų bei transporto priemonių vairuotojų, buvusių kartu su nukentėjusiaisiais ar ligoniais nelaimingų atsitikimų ar ūmaus gyvybei pavojingo susirgimo vietose

ir privalančių suteikti jiems pirmąją pagalbą, sąrašo patvirtinimo, taip pat įstatymų nustatytų kitų

asmenų kompetencijos šiais klausimais nustatymo“.

**II. SKYRIUS**

**GIMNAZIJOS DARBUOTOJŲ VEIKSMAI MOKINIUI SUSIRGUS AR PATYRUS TRAUMĄ GIMNAZIJOJE**

2. Gimnazijos pedagogai, pamatę nelaimingą atsitikimą ar ūmų sveikatos sutrikimą, ar apie tai sužinoję:

2.1. Nedelsdami suteikia pirmąją pagalbą nukentėjusiajam;

2.2. Informuoja apie tai gimnazijos vadovą ar jo paskirtus asmenis, taip pat visuomenės sveikatos priežiūros specialistą, vykdantį sveikatos priežiūrą gimnazijoje;

2.3. Jei reikia skubios medicinos pagalbos, kviečia greitąją medicinos pagalbą;

2.4. Skubiai informuoja apie nelaimingą atsitikimą ar gyvybei pavojingą būklę vaiko tėvus/globėjus.

3. Jeigu greitoji medicinos pagalba susirgusį ar patyrusį traumą mokinį veža į gydymo įstaigą, dar neatvykus tėvams/globėjams, jį lydi gimnazijos administracijos atstovas ar jų paskirtas asmuo.

4. Mokiniui susirgus gimnazijoje, kai nereikalinga pirmoji pagalba, mokinys palydimas į sveikatos kabinetą. Jei visuomenės sveikatos priežiūros specialistas tą dieną gimnazijoje nedirba, informuojami vaiko tėvai/globėjai.

**III. SKYRIUS**

**TEISĖTŲ MOKINIO ATSTOVŲ INFORMAVIMAS APIE GIMNAZIJOJE PATIRTĄ TRAUMĄ AR ŪMŲ SVEIKATOS SUTRIKIMĄ**

5. Jei mokinys patyrė traumą ar ūmų sveikatos sutrikimą, pagalbą suteikęs pedagogas ar visuomenės sveikatos priežiūros specialistas vaiko tėvus/globėjus privalo informuoti nedelsiant.

6. Jei mokinys susirgo ar patyrė sužalojimą, dėl kurio, suteikus pirmąją pagalbą, jis gali likti gimnazijoje, apie tai vaiko tėvus/globėjus informuoja klasės auklėtojas ar visuomenės sveikatos priežiūros specialistas, jų nesant - mokyklos administracijos atstovas.

7. Klasės auklėtojai privalo turėti ir reguliariai patikslinti mokinių tėvų/globėjų telefono numerius.

**III. SKYRIUS**

**BAIGIAMOSIOS NUOSTATOS**

8. Gimnazijoje pedagogai gali dirbti tik teisės akto nustatyta tvarka įgiję žinių pirmosios pagalbos teikimo klausimais bei privalo turėti sveikatos žinių atestavimo pažymėjimus.

9. Gimnazijos grupėje, vykdančioje ikimokyklinio ir (ar) priešmokyklinio ugdymo programą, turi būti įmonės pirmosios pagalbos rinkinys. Rinkinio sudėtis ir apimtis turi atitikti teisės akto reikalavimus.

10. Gimnazijos, vykdančios Bendrojo ugdymo programas, sporto salėje, mokyklos dirbtuvėse gerai matomoje vietoje ir sveikatos kabinete, turi būti įmonės pirmosios pagalbos rinkiniai, kurių sudėtis ir apimtis turi atitikti teisės akto reikalavimus. Rinkiniai turi būti lengvai pasiekiami ugdymo proceso metu.

11. Gimnazijoje turi būti paskirtas asmuo, atsakingas už pirmosios pagalbos rinkinių priežiūrą ir jų papildymą.

12. Gimnazijos vadovas supažindina pedagogus su šia Tvarka.

SUDERINTA

Gimnazijos mokytojų tarybos posėdyje

2021-04-12, protokolas Nr. 9